SET ปิดพุ่งกระฉูด 26 จุด รับตัวเลขผู้ติดเชื้อ “โควิด” ลดลง จับตากลุ่มแบงก์ประกาศงบ
SET ปิดพุ่งกระฉูด 26 จุด รับตัวเลขผู้ติดเชื้อ "โควิด" ลดลง จับตากลุ่มแบงก์ประกาศงบ โดยดัชนีปิดตลาดวันนี้ ที่ระดับ 1,574.91 จุด เพิ่มขึ้น 25.95 จุด หรือ 1.68% มูลค่าการซื้อขาย 8.75 หมื่นล้านบาท
19 เม.ย. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,574.91 จุด เพิ่มขึ้น 25.95 จุด หรือ 1.68% มูลค่าการซื้อขาย 8.75 หมื่นล้านบาท
10 หุ้นดันดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้นได้ดีกว่าตลาดต่างประเทศ โดยตลาดหุ้นในภูมิภาคเอเชียส่วนใหญ่เคลื่อนไหวในแดนบวก เช่นเดียวกับตลาดในยุโรปที่เทรดบ่ายนี้ก็แกว่งในแดนบวกเล็กน้อย จากตัวเลขผู้ติดเชื้อโควิด-19 ในประเทศวันนี้ที่ลดน้อยลง ประกอบกับได้แรงหนุนจากกลุ่มแบงก์หลังจากที่ผลประกอบการของ TISCO งวดไตรมาส 1/64 ออกมาค่อนข้างดี
สำหรับแนวโน้มการลงทุนในวันพรุ่งนี้ (20 เม.ย.) นายวิจิตร กล่าวว่า ตลาดฯยังมีลุ้นแกว่งขึ้นได้ หากการแพร่ระบาดไวรัสโควิด-19 ไม่แย่ลงไปอีก พร้อมให้แนวรับ 1,560 จุด ส่วนแนวต้าน 1,580 จุด
ทั้งนี้ คาดว่าพรุ่งนี้ตลาดฯคงจะรีบาวน์ได้ต่อ โดยมีแนวต้าน 1,580 จุด ส่วนแนวรับ 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
INTUCH  มูลค่าการซื้อขาย   4,515.39 ล้านบาท  ปิดที่  63.00 บาท เพิ่มขึ้น  4.50 บาท
DELTA   มูลค่าการซื้อขาย   3,557.66 ล้านบาท  ปิดที่ 399.00 บาท เพิ่มขึ้น 27.00 บาท
KBANK   มูลค่าการซื้อขาย   2,791.62 ล้านบาท  ปิดที่ 137.00 บาท เพิ่มขึ้น  2.50 บาท
SAWAD   มูลค่าการซื้อขาย   2,030.46 ล้านบาท  ปิดที่  83.50 บาท เพิ่มขึ้น  1.25 บาท
CPF     มูลค่าการซื้อขาย   2,007.48 ล้านบาท  ปิดที่  29.75 บาท เพิ่มขึ้น  0.25 บาท
ตลาดหุ้นเอเชีย
